rejauldu/bengali-wikipedia huggingface dataset:
টিকইল বাংলাদেশের চাঁপাইনবাবগঞ্জ জেলাস্থ নাচোল উপজেলার একটি ঐতিহ্যবাহী গ্রাম। এই গ্রামের বিশেষ বৈশেষ্টের কারণে আল্পনা গ্রাম নামে অধিক পরিচিত। হিন্দু-অধ্যুষিত এ গ্রামের প্রতিটি বাড়ির দেয়ালে হাতে আঁকা নানা আলপনা এর কারণে এটি দর্শনীয় স্থান হিসেবে বিশেষ পরিচিতি পায়।  ইতিহাস টিকইলে এই ঐতিহ্যের গোড়াপত্তন কীভাবে হয়েছিলো তা জানা যায়নি। পূর্বপুরুষের হাত ধরে এখানকার বাসিন্দারা আবহমানকাল ধরে এই শিল্প টিকিয়ে রাখছেন। হিন্দু-অধ্যুষিত এ গ্রামে বিভিন্ন পার্বণে, উৎসব, পূজা, আনন্দময় উপলক্ষ্যে এ গ্রামের গৃহিণী আর মেয়েরা মহাসমারোহে এই কাজটি করেন। আগের দিনে বাড়িঘরের আলপনার মাধুর্য দেখে ওই বাড়ির বর-কনে পছন্দ করতেন প্রবীন সদস্যরা। গ্রামের নারীরা বাড়ির দেয়ালে দেয়ালে আল্পনা এঁকে বাড়ির সৌন্দর্যবর্ধনের সঙ্গে সঙ্গে দেবতার সুদৃষ্টি ও আশীর্বাদ কামনা করে থাকেন৷ এছাড়াও মুক্তিযুদ্ধ, বাল্যবিবাহের কুফল সহ সমসাময়িক ইতিহাস ও স্থান পায় এসব আলপনায়।  গ্রামবাসী তাদের মাটির ঘরের দেয়ালে এসব আলপনা করেন। এই আল্পনা তারা আঁকেন তাদের নিজেদের তৈরি করা মাটির রং দিয়ে। আলপনা গ্রাম নামে খ্যাত টিকইলে এই ঐতিহ্য দেথতে প্রতি বছর প্রচুর দর্শনার্থীর সমাগম হয়।  অবস্থান চাঁপাইনবাবগঞ্জ সদর থেকে ২৪ কিলোমিটার উত্তর-পূর্বে নাচোল উপজেলার নেজামপুর ইউনিয়নের হাটবাকইল বাজার থেকে উত্তর দিকে অবস্থিত এই গ্রামটি।  আরও দেখুন   ইলা মিত্র  তেভাগা আন্দোলন  বাংলাদেশের জাতিগোষ্ঠী  তথ্যসূত্র  বিষয়শ্রেণী:চাঁপাইনবাবগঞ্জ জেলার গ্রাম
সোবণশিরি নদী (; ) হচ্ছে  ব্রহ্মপুত্র নদের উত্তর বাহিনী উপনদী। এটি তিব্বত এবং ভারতের অরুণাচল প্রদেশ ও অসমে বয়েছে। সোবণশিরির দৈর্ঘ্য , অববাহিকার কালি ১২,৬০০ বর্গমাইল। ব্রহ্মপুত্রের সর্ববৃহৎ উপনদী হচ্ছে সোবণশিরি। এটি ব্রহ্মপুত্রের জলরাশির ৭.৯২% জলের যোগান দেয়।  উৎপত্তি চীন দেশের হিমালয় পর্বতমালা থেকে সোবণশিরি নদীর উৎপত্তি হয়েছে। গতিপথ সোবণশিরি নদী প্রথমে পূর্ব ও দক্ষিণ-পূর্বে বয়ে ভারতে প্রবেশ করে অসম উপত্যকায় দক্ষিণ দিকে বয়েছে। অসমের লখিমপুর জেলায় সোবণশিরি নদী ব্রহ্মপুত্রের নদের সহিত মিলিত হয়েছে।   তথ্যসূত্র  বিষয়শ্রেণী:অরুণাচল প্রদেশের নদী বিষয়শ্রেণী:আসামের নদী
তরুণ গগৈ () (১ এপ্রিল ১৯৩৬-২৩ নভেম্বর ২০২০ ) হলেন ভারতের আসামের রাজ্যের একজন বিশিষ্ট রাজনীতিবিদ এবং আসামের প্রাক্তন মুখ্যমন্ত্রী। তরুণ গগৈ ১৯৩৬ সালের ১ এপ্রিল আসামের যোরহাট জেলার রাঙ্গাজান চা-বাগানে জন্মগ্রহণ করেন। তিনি অসমের যোরহাট গভর্নমেন্ট বয়েজ স্কুল থেকে মাধ্যমিক ও উচ্চমাধ্যমিক স্তরের শিক্ষালাভ করেন এবং যোরহাটের জে. বি. কলেজ থেকে স্নাতক স্তরে উত্তীর্ণ হন। এরপর তিনি গুয়াহাটি বিশ্ববিদ্যালয় থেকে আইনে স্নাতক ডিগ্রি লাভ করেন। ১৯৭১ সালে তিনি প্রথমবার লোকসভায় নির্বাচিত হন। এরপর ১৯৭৭, ১৯৮৩ এবং ১৯৯১ সালে তিনি লোকসভার সদস্য হিসাবে নির্বাচিত হন। ১৯৯১ থেকে ১৯৯৩ পর্যন্ত তিনি ভারতের কেন্দ্রীয় খাদ্যমন্ত্রী (স্বাধীন দায়িত্বপ্রাপ্ত রাজ্যমন্ত্রী) ছিলেন এবং ১৯৯৩ থেকে ১৯৯৫ পর্যন্ত খাদ্য প্রক্রিয়াকরণ দফতরের মন্ত্রী ছিলেন। ১৯৯৬ থেকে ১৯৯৮ পর্যন্ত তরুণ গগৈ মার্ঘেরিটা বিধানসভা কেন্দ্র থেকে জয়ী হয়ে অসম বিধানসভার সদস্য ছিলেন। ১৯৯৯ সালে তিনি আবার লোকসভার সদস্য হিসাবে নির্বাচিত হন। ২০০১ সালে তরুণ গগৈ অসমের মুখ্যমন্ত্রী হিসাবে দায়িত্ব গ্রহণ করেন। ২০০৬ সালের নির্বাচনেও তরুণ গগৈয়ের নেতৃত্বাধীনে ভারতীয় জাতীয় কংগ্রেস পুনরায় জয়লাভ করে এবং শ্রী গগৈ দ্বিতীয়বারের জন্য অসমের মুখ্যমন্ত্রী পদাভিষিক্ত হন।   রাজনৈতিক জীবন  ১৯৬৮ সনে তরুণ গগৈ যোরহাট পৌরসভা সদস্য হিসাবে নির্বাচিত হন।।   সাংসদ হিসাবে    বিধায়ক হিসাবে    মুখ্যমন্ত্রী হিসাবে  ২০০১ সনের ১৭ মে তারিখে তরুণ গগৈ অসমের ত্রয়োদশ মুখ্যমন্ত্রী হিসাবে কার্যভার গ্রহণ করেন। এর পরে ২০০৬ এবং ২০১১ সনে তৃতীয়বার সমষ্টির অসমের মুখ্যমন্ত্রী হিসাবে নির্বাচিত হন।   বহিঃসংযোগ   অসম বিধানসভা - বিষয়: অসমের মুখ্যমন্ত্রী   তথ্যসূত্র   বিষয়শ্রেণী:১৯৩৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:আসামের মুখ্যমন্ত্রী বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:পঞ্চম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:আসামের লোকসভা সদস্য বিষয়শ্রেণী:গুয়াহাটির রাজনীতিবিদ বিষয়শ্রেণী:যোরহাট জেলার ব্যক্তি বিষয়শ্রেণী:একাধিক অঙ্গ ব্যর্থতায় মৃত্যু বিষয়শ্রেণী:পাবলিক অ্যাফেয়ার্সে পদ্মভূষণ প্রাপক
মুন্ডা বিদ্রোহ ছিলো ব্রিটিশ শাসনাধীন ভারতে উনিশ শতকের শেষে   সংঘটিত একটি আদিবাসী কৃষক বিদ্রোহ। বিরসা মুন্ডার নেতৃত্বে ১৮৯৯-১৯০০ সালে এই বিদ্রোহ সংগঠিত হয়। রাঁচির দক্ষিণাঞ্চলে সৃষ্ট এই বিদ্রোহকে মুন্ডারি ভাষায় বলা হয় ‘উলগুলান’; যার অর্থ 'বিপজ্জনক অবস্থা'। এই বিদ্রোহের মূল লক্ষ্য ছিল মুন্ডা রাজ ও স্বাধীনতা প্রতিষ্ঠা।   মুন্ডা বিদ্রোহের কারণ  মুন্ডাদের কৃষি ব্যবস্থার বৈশিষ্ট্য ছিল ‘খুৎকাঠি প্রথা’ বা ‘জমির যৌথ মালিকানা’। ব্রিটিশ শাসন প্রবর্তিত হওয়ার মুন্ডারের এই চিরাচরিত ব্যবস্থায় ভাঙ্গন ধরে এবং জমিতে ব্যক্তিগত মালিকানা প্রতিষ্ঠিত হয়। ছোটনাগপুর অঞ্চলে বাইরের ঠিকাদার মহাজন ও জমিদারদের আগমন ঘটে এবং বহু জমি জায়গা তাদের অধীনে চলে যায়। মন্ডাদের চিরাচরিত আইন বিচার ব্যবস্থা ও সামাজিক বিধি বাতিল করে নতুন আইন কানুন প্রবর্তিত হয়। নগদে খাজনা দেওয়া রীতি চালু হয়। খাজনা দিতে না পারলে তাদের জমি থেকে উৎখাত করা হত। জমিদার ও মহাজন তাদের উপর নানা ধরনের বিশাল পরিমাণ করের বোঝা চাপিয়ে দেয় এবং এর সঙ্গে তারা মুণ্ডাদেরকে বিনা মজুরিতে নানা ধরনের কাজ করতে বাধ্য করত। নানা প্রলোভন  দেখিয়ে স্বল্পমজুরির বিনিময়ে তাদের আসামের চা বাগানে কুলির কাজে পাঠানো হতো। সেখানে তারা মালিকদের অত্যাচারের শিকার হত। বহিরাগত মহাজনরা গ্রামে গ্রামে তাদের দোকান খুলে তাদের নেশায় প্রলুব্ধ করত এবং নেশাগ্রস্ত অবস্থায় দিনার দেয় তাদের জমি জায়গা লিখিয়ে নিত। থাম্ব|বীরসা মুন্ডা    বিদ্রোহের সূচনা  বিদ্রোহের সূচনা হয় ৬০০০ মুন্ডাকে নিয়ে সেনাবাহিনী গড়ে ওঠার মধ্যে দিয়ে। বিশ্বস্ত অনুচর গয়ামন্ডা সেনাপতির দায়িত্ব গ্রহণ করে। খুঁটি ছিল তার প্রধান কেন্দ্র। এছাড়া রাঁচি, চক্রধরপুর, বুন্দু, তামার, তোরপা, কারা, বাসিয়া প্রভৃতি স্থানে গোপন ঘাঁটি নির্মিত হয়। ১৮৯৯ খ্রিস্টাব্দের ২৪ শে ডিসেম্বর বিদ্রোহের দিন ধার্য হয়। রাঁচি ও সিংভূম জেলার গির্জা, থানা, সরকারি অফিস, জমিদার, মহাজন, পুলিশ ও ইংরেজ কর্মচারীদের উপর আক্রমণ চলতে থাকে। ১৯০০ সালের ৯ জানুয়ারি সইল রাকার পাহাড়ের যুদ্ধে মুন্ডাবাহিনী সম্পূর্ণভাবে পরাজিত হয়। কয়েকশো বিদ্রোহী মুন্ডা যুদ্ধে প্রাণ হারায়। অনেকে বন্দী হয়। বিচারে তাদের ফাঁসি ও যাবজ্জীবন কারাদণ্ড হয়। বিরসা মুন্ডা বন্দী হোন এবং ৯ জুন মাত্র ২৫ বছর বয়সে রাঁচি জেলে কলেরা রোগে তার মৃত্যু হয়। এইভাবে এই আন্দোলনের পরিসমাপ্তি ঘটে।   তথ্যসূত্র  Mohor   বহিঃসংযোগ   মুন্ডা বিদ্রোহ - বাংলাপিডিয়ার নিবন্ধ।  বিষয়শ্রেণী:ভারতের স্বাধীনতা আন্দোলন বিষয়শ্রেণী:মুন্ডা বিষয়শ্রেণী:ভারতে আদিবাসী বিদ্রোহ বিষয়শ্রেণী:বিদ্রোহ
থাম্ব|একটি বাণিজ্যকুঠি বাণিজ্যকুঠি ইউরোপীয়দের বাণিজ্য কেন্দ্র ও পণ্যাগার। এ ধরনের কেন্দ্র থেকে ইউরোপীয় নৌবাণিজ্য কোম্পানিগুলি পূর্ব ভারতীয় দ্বীপপুঞ্জে তাদের ব্যবসায়-বাণিজ্য পরিচালনা করত। এ পণ্যাগারে জাহাজের মালামাল বাজারজাত করার জন্য মজুত রাখা হতো। এখানে রপ্তানির জন্য মালামাল সংগৃহীত ও প্রক্রিয়াজাত করা হতো। কোম্পানির ইউরোপীয় কর্মকর্তাদের আবাসস্থলও ছিল এ কুঠি। বাণিজ্যকুঠির বিষয়াবলি পরিচালনা করত একটি ‘কাউন্সিল অব মার্চেন্টস’। এ কাউন্সিল প্রধানকে ফ্যাকটর নামে অভিহিত করা হতো। আমদানি পণ্য গ্রহণ ও বিক্রি এবং রপ্তানি পণ্য সংগ্রহ ও প্রক্রিয়াজাত করা ছিল ফ্যাকটরের দায়িত্ব। ফ্যাকটর স্থানীয় বানিয়া ও গোমস্তাদের অর্থ আগাম দিত এবং তারা অর্থ জোগান দিত স্থানীয় উৎপাদক ও পাইকারদের। এ প্রক্রিয়াকে বলা হতো বিনিয়োগ। এভাবে ‘ফ্যাকটর’ ও ‘বিনিয়োগ’ এই শব্দ দুটি ভারতে ইউরোপীয় নৌবাণিজ্যিক কর্মকাণ্ডসংক্রান্ত পারিভাষিক শব্দ হয়ে ওঠে। বর্তমানে শব্দ দুটির যে প্রায়োগিক অর্থ চালু তার সঙ্গে সেকালের অর্থের মিল ছিল না। ব্রিটিশ ইস্ট ইন্ডিয়া কোম্পানির প্রথম বাণিজ্যকুঠি ১৬৫১ খ্রিষ্টাব্দে [উড়িষ্যার বালেশ্বরে স্থাপিত হয়। পরে হুগলি, পাটনা, ঢাকা, কাসিমবাজার ও কলকাতায়ও এ ধরনের বাণিজ্যকুঠি গড়ে ওঠে। এসব বাণিজ্যকুঠির অধীনে অসংখ্য মফস্বল কুঠি ছিল। ইংরেজ দের আঞ্চলিক সদর দপ্তর ছিল হুগলিতে। পরে এটি কলকাতায় স্থানান্তরিত হয়। ফরাসিদের সদর দপ্তর ছিল চন্দননগরে। ওলন্দাজ ও দিনেমার দের সদর দপ্তর যথাক্রমে চুঁচুড়া ও শ্রীরামপুরে ছিল। ব্যবসায়-বাণিজ্যের জন্য এগুলি ছিল ইউরোপীয়দের বসতি। নজর, পেশকাস, নিয়মিত শুল্ক ও খাজনা প্রদানের বিনিময়ে মুগল সরকারের কাছ থেকে এরা সনদ লাভ করত। সনদে বসতি স্থাপনের অধিকার সম্পর্কিত শর্তাবলির উল্লেখ থাকত। এসব বসতি কালক্রমে এক একটি কোম্পানির একান্ত সংরক্ষিত এলাকা হয়ে ওঠে।   আরও দেখুন   ফোর্ট উইলিয়াম  বিষয়শ্রেণী:কলকাতার ইতিহাস
কায়সার  (কেয়সার) জেলা আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা।  ২০০৯ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১২২,৩০০ জন এর মত। যার মধ্যে ৭০% উজবেক (তুর্কি সম্প্রদায়), ১৬% তাজিক, ১০% পশতুন এবং ৪% তুর্কিমান সম্প্রদায়ের লোকজন নিয়ে গঠন করা হয়েছে। জেলাটির কেন্দ্রীয় শহরের নাম হচ্ছে কায়সার (, ১২৭৯ মিটার উচ্চতায় অবস্থান করছে) (কাইসার বাজার), কায়সারের বিশাল মরুভূমির প্রান্তে আলমার বাজারে প্রায় একই রকম বৈশিষ্ট্য বিরাজমান। উনিশ শতকের শেষ দিকে এই বাজারটি তার স্বতন্ত্র নাম লাভ করে।   ২০১৪ বন্যা  ২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়।  বন্যা পরবর্তী পরিসংখ্যান অনুযায়ী; ২০ টি পরিবারের ক্ষতিগ্রস্ত হয়, ৭জন মৃত্যুবরণ করে, ৭০ টি প্রাণীর প্রাণহানি হয়, ১০০০ টি বাগান ক্ষতিগ্রস্ত হয় এবং ১০০০ ফলনশীল কৃষি জমি ব্যাপকভাবে ক্ষতিগ্রস্ত হয়।   তথ্যসূত্র   বহিঃসংযোগ   Map of Settlements AIMS, May 2002  বিষয়শ্রেণী:ফারিয়ব প্রদেশের জেলা
লারাকি অটোমোবাইলস এসএ হল মরক্কোর ক্যাসাব্লাঙ্কায় অবস্থিত উচ্চ-ক্ষমতাসম্পন্ন ক্রীড়া গাড়ির একটি মরোক্কান প্রস্তুতকারক।    ইতিহাস  লারাকি ১৯৯৯ সালে আবদেস্লাম লারাকি, একজন মরোক্কান নকশাকারী এবং উদ্যোক্তা দ্বারা প্রতিষ্ঠিত হয়েছিল  যিনি প্রথম ১৯৭৩ সালে মরক্কোতে গাড়ি আমদানি করে ধনী হয়েছিলেন। তার ছেলে এবং ফার্মের বর্তমান মালিক হলেন আবদেসলাম লারাকি, একজন মরোক্কান নকশাকারী যিনি বিলাসবহুল ইয়ট তৈরি শুরু করেছিলেন এবং লারাকি নামক কোম্পানি তৈরি করেছিলেন। তারপরে তার পিতার পদক্ষেপ অনুসরণ করে, তিনি সুইজারল্যান্ডে মোটরগাড়ি নকশাকরণ অধ্যয়ন করেন এবং ২০০২ সালে তার প্রথম মডেল, লারাকি ফুলগুরা চালু করেন।    তথ্যসূত্র    বহিঃসংযোগ    দাপ্তরিক ওয়েবসাইট   বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:ক্রীড়া গাড়ী প্রস্তুতকারক বিষয়শ্রেণী:মরোক্কান মার্কা বিষয়শ্রেণী:১৯৯৯-এ মরক্কোতে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত যানবাহন প্রস্তুতকারক কোম্পানি বিষয়শ্রেণী:কাসাব্লাঙ্কা ভিত্তিক কোম্পানি বিষয়শ্রেণী:মরক্কোর গাড়ি প্রস্তুতকারক
লাইসাম সিমাই হলেন অরুণাচল প্রদেশ রাজ্যের একজন ভারতীয় রাজনীতিবিদ। CEO Arunachal Pradesh. List of contesting candidates   ২০১৪ অরুণাচল প্রদেশ বিধানসভা নির্বাচনে সিমাই নামপং আসন থেকে বিজেপির সদস্য হয়ে নির্বাচিত হয়েছিলেন। Assam Tribune. Congress wins 11 seats unopposed in Arunachal   লাইসাম সিমাই অরুণাচল প্রদেশের অন্যতম কনিষ্ঠ বিধায়ক। তিনি নিউ কামলাও নামে পরিচিত একটি প্রত্যন্ত গ্রাম থেকে এসেছেন যা অরুণাচল প্রদেশের পূর্বাঞ্চলের মনমাও অঞ্চলের আওতাধীন।   তথ্যসূত্র    বহিঃসংযোগ    লইসাম সিমাই প্রোফাইল  মাইনেটা প্রোফাইল  জনপ্রতিনিধি প্রোফাইল  বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
{{Infobox sport governing body |name         = বিদর্ভ ক্রিকেট অ্যাসোসিয়েশন |abbrev       = ভিসিএ |logo         = 150px |sport        = ক্রিকেট |image        =  |caption      = অফিসিয়াল লোগো'' |jurisdiction = বিদর্ভ |founded      =  |aff          = ভারতীয় ক্রিকেট নিয়ন্ত্রণ বোর্ড |affdate      = ১৯৫৬ |region       = |regionyear   = |headquarters = বিদর্ভ ক্রিকেট অ্যাসোসিয়েশন গ্রাউন্ড |location     = নাগপুর |president    = অবসরপ্রাপ্ত বিচারপতি বিনয় দেশপাণ্ডে |chairman     =  |secretary    = শারদ পাধ্যায় |coach        = অশোক উপাধ্যায় |url          = http://www.vca.co.in/ |countryflag  = India }}বিদর্ভ ক্রিকেট অ্যাসোসিয়েশন''' হল ভারতের মহারাষ্ট্র রাজ্যের বিদর্ভ অঞ্চলে এবং বিদর্ভ ক্রিকেট দলের ক্রিকেট কার্যক্রমের নিয়ন্ত্রক সংস্থা। এটি ভারতীয় ক্রিকেট কন্ট্রোল বোর্ডের অধিভুক্ত।   এনকেপি সালভে ১৯৭২ থেকে ১৯৮০ সাল পর্যন্ত বিদর্ভ ক্রিকেট অ্যাসোসিয়েশনের সভাপতি ছিলেন, পরে তিনি ১৯৮২ থেকে ১৯৮৫ সাল পর্যন্ত বোর্ড অফ কন্ট্রোল ফর ক্রিকেট ইন ইন্ডিয়ার সভাপতি ছিলেন।  তথ্যসূত্র  বিষয়শ্রেণী:ভারতের ক্রিকেট প্রশাসন বিষয়শ্রেণী:মহারাষ্ট্রে ক্রিকেট বিষয়শ্রেণী:বিদর্ভ বিষয়শ্রেণী:বিদর্ভে ক্রিকেট বিষয়শ্রেণী:১৯৫৬-এ বোম্বে রাজ্যে প্রতিষ্ঠিত বিষয়শ্রেণী:১৯৫৬-এ প্রতিষ্ঠিত ক্রীড়া সংস্থা
রাজা  তাজুদ্দিন, পূর্বে তামিল রাজা চেরামন পেরুমল নামে পরিচিত ছিলেন (  "চেরাদের মহান প্রভু"),O. Loth, Arabic Manuscripts in the Library of the India Office (London: Secretary of State of India, 1877), no. 1044.Y. Friedmann, "Qissat Shakarwati Farmad: A Tradition Concerning the Introduction of Islam to Malabar", Israel Oriental Studies 5 (1975), 239-241. ইসলাম গ্রহণকারী প্রথম ভারতীয় রাজা হিসেবে ইতিহাসে গুরুত্বপূর্ণ ভূমিকা পালন করেন। তার ধর্মান্তরিত হওয়ার পর, সিদ্ধরা তাকে মক্কাভুক্কুপোনা পেরুমল (  "সম্রাট যিনি মক্কায় গিয়েছিলেন") উপাধি দেন। চাঁদের রহস্যময় বিভক্তির চারপাশে আবর্তিত একটি গুরুত্বপূর্ণ মুহূর্ত সহ তার রূপান্তরের গল্পটি কৌতূহলোদ্দীপক ইভেন্টে নিমজ্জিত।  ঐতিহাসিক গবেষণায় এই গল্প কাল্পনিক বলে প্রমাণিত হয়েছে।   তথ্যসূত্র   বিষয়শ্রেণী:ভারতে ইসলামের ইতিহাস বিষয়শ্রেণী:ভারতীয় মুসলিম বিষয়শ্রেণী:ভারতীয় রাজশাসক
ইলা পালচৌধুরী (১৯০৮ - ৯ মার্চ, ১৯৭৫) একজন বাঙালী সমাজসেবী ও রাজনীতিবিদ। তিনি নদিয়া জেলার সাংসদ ছিলেন।   পরিবার  ইলা পালচৌধুরী কলকাতায় জন্মগ্রহণ করেন। পিতার নাম বিজয়চন্দ্র বসু। মাতা ইন্দুবালা। তার শ্বশুর বিপ্রদাস পালচৌধুরী ছিলেন বাঙালি শিল্পপতি ও আধুনিক মনস্ক ব্যক্তি। তিনি নিজ কন্যাদের অসবর্ণ বিবাহ দিয়ে দৃষ্টান্ত স্থাপন করেছিলেন। ইলা পালচৌধুরীর বিবাহ হয় বিপ্রদাসের পুত্র নদীয়ার অমিয়নারায়নপুরের জমিদার অমিয় পালচৌধুরীর সাথে।   রাজনীতি  অল্পবয়েসেই কংগ্রেসী রাজনীতির সাথে জড়িত হয়ে পড়েন। দেশের কাজে নেতাজী সুভাষচন্দ্র বসুর সাথে তার ঘনিষ্ঠ যোগাযোগ ছিল। ১৯৫৪ সালে নদীয়া থেকে উপনির্বাচন এ তিনি সর্বপ্রথম লোকসভার সদস্য হন। এবং পর পর তিনবার লোকসভায় প্রতিনিধিত্ব করেছেন। প্রদেশ কংগ্রেস মহিলা শাখার একজন সক্রিয় নেত্রী ছিলেন তিনি। এছাড়া বিদ্যালয় প্রতিষ্ঠা, সেবাপ্রতিষ্ঠান তৈরি ইত্যাদি নানা উন্নয়নমূলক কাজের সাথে সংযুক্ত ছিলেন। নদীয়া জেলার করিমপুর থানার কিশোরপুর গ্রামে তার প্রাচীন কাছারি বাড়িটি আজো বর্তমান।   মৃত্যু  ৯ মার্চ ১৯৭৫ খৃষ্টাব্দে তিনি মারা যান।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী:পশ্চিমবঙ্গের সমাজকর্মী বিষয়শ্রেণী:কলকাতার রাজনীতিবিদ বিষয়শ্রেণী:ভারতীয় সমাজকর্মী বিষয়শ্রেণী:পশ্চিমবঙ্গের রাজনীতিতে নারী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:২০শ শতাব্দীর ভারতীয় নারী রাজনীতিবিদ
চাঁদ নিজামী একজন ভারতীয় সুফি গায়ক । তিনি ১৯৯৯ সাল থেকে ভারতীয় সুফি ব্যান্ড নিজামী বন্ধুর প্রধান প্রধান গায়ক এবং গত ১৯৮৩ সাল থেকে ব্যান্ডের অংশ। চাঁদের আগে তার বড় ভাই নিজামী বন্ধু ব্যান্ডের প্রধান নেতা ছিলেন ২০০৩ সালে তার মৃত্যুর পর চাঁদ তার দুই ভাগ্নে শাদাব নিজামী এবং সোহরাব ফরিদি নিজামীর সাথে ব্যান্ডের নেতৃত্ব দিতে শুরু করেন। চাঁদ তার ভাগ্নে শাদাব ফরিদি নিজামির সাথে ইয়াহান, বজরঙ্গি ভাইজান এবং রকস্টারের মতো সিনেমার জন্যও গান গেয়েছেন।   কর্মজীবন  তিনি ২০১১ সালে রকস্টার চলচ্চিত্রের "কুন ফায়া কুন" গানের জন্য পরিচিত হন। চাঁদ।   ছোটবেলা থেকেই দিল্লির দরগা হযরত নিজামুদ্দিনে গান গাইতেন, তিনি ৬ বছর বয়সে গান গাওয়া শুরু করেন। তার বাবা মাহমুদ নিজামী যখন অনুষ্ঠান করতেন তখন সঙ্গে নিতেন।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:দিল্লির সঙ্গীতশিল্পী বিষয়শ্রেণী:জীবিত ব্যক্তি
লুইস জে ইগনারো একজন মার্কিন ফার্মাকোলজিস্ট। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।   জীবনী  ইগনারো ১৯৪১ সালে নিউইয়র্কের ব্রুকলিনে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯৬২ সালে ফার্মাকোলজিতে ব্যাচেলর্স ডিগ্রি অর্জন করেন। ফার্মাকোলজিতে পিএইচডি করেন ইউনিভার্সিটি অব মিনেসোটা থেকে।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:মার্কিন নোবেল বিজয়ী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:বাদশাহ সৌদ বিশ্ববিদ্যালয়ের শিক্ষক
সত্যানন্দ দাশ (১৮৬৩–১৯৪২) একজন বাঙালি স্কুলশিক্ষক, প্রবন্ধকার, সমাজসেবক ও ব্রাহ্ম ধর্ম প্রচারক ছিলেন। তিনি প্রখ্যাত বাঙালি কবি জীবনানন্দ দাশ এর বাবা ও কবি কুসুমকুমারী দাশ এর স্বামী। তিনি ব্রজমোহন বিদ্যালয়ের সহকারী প্রধান শিক্ষক হিসেবে দীর্ঘসময় দায়িত্ব পালন করেন এবং বরিশাল ব্রাহ্মসমাজের সম্পাদক ও উপাচার্য ছিলেন। এছাড়াও তিনি ব্রহ্মবাদী পত্রিকার প্রতিষ্ঠাতা সম্পাদক ছিলেন। ধর্ম, নীতি, শিক্ষা ও সমাজ-বিষয়ে তার বহু রচনা ব্রহ্মবাদী, তত্ত্বকৌমুদী, প্রবাসী প্রভৃতি পত্রিকায় নিয়মিত প্রকাশিত হত।   প্রথম জীবন ও বংশ পরিচয়  সত্যানন্দ দাশ ১৮৬৩ সালে বরিশাল শহরে জন্মগ্রহণ করেন। তার বাবা সর্বানন্দ দাশ ও মা প্রসন্নকুমারী। তিনি তাদের সাত পুত্র ও চার কন্যার মধ্যে ছিলেন দ্বিতীয় সন্তান।  বাবা সর্বানন্দ দাশ বরিশালে সরকারি চাকুরি করতেন। পৈতৃক ভিটা ছিল বিক্রমপুরের গাঁওপাড়া গ্রামে। পদ্মার শাখানদী কীর্তিনাশার তীরে গ্রামখানি জলে তলিয়ে গেলে বরিশালে স্থায়ীভাবে বসবাস শুরু করেন। সেখানে তিনি ব্রাহ্মধর্মে অনুপ্রাণিত হয়ে দীক্ষিত হন ও ১৮৬১ সালে বরিশালে ব্রাহ্মসমাজ প্রতিষ্ঠায় প্রত্যক্ষভাবে জড়িত ছিলেন। মূলত, দাশ পরিবারের বংশ পদবী ছিল দাশগুপ্ত, ব্রাহ্মধর্ম গ্রহণের পর পদবী থেকে "গুপ্ত" অংশটুকু ছেটে ফেলেন ও কেবল "দাশ" লেখেন। বাবা সর্বানন্দ দাশের মত সত্যানন্দ দাশও ব্রাহ্ম ধর্মের অনুসারী ছিলেন।  শিক্ষা ও কর্ম জীবন সত্যানন্দ দাশ বরিশাল জিলা স্কুলে মাধ্যমিক পাঠ শেষে, কলকাতার ব্রাহ্ম মহাবিদ্যালয় সিটি কলেজে ভর্তি হন। সেখানে স্নাতক শেষে, হবিগঞ্জে একটি বিদ্যালয়ে শিক্ষাকতা শুরু করেন। ১৮৮৪ সালে অশ্বিনীকুমার দত্ত বরিশালে ব্রজমোহন ইনস্টিটিউশন নামে একটি ইংরেজি হাই স্কুল প্রতিষ্ঠা করলে সেখানে শিক্ষক হিসেবে যোগদান করেন ও কালক্রমে তার সহকারী প্রধান শিক্ষক হন। তার পুত্র জীবনানন্দ দাশের ভাষায়,  ‘বাবাকে কেন্দ্র করে বি.এম. স্কুলের উচ্চ শ্রেণির ছেলেদের এক উন্মেষধর্মী সংঘ গড়ে উঠেছিল যেখানে সাহিত্যিক নৈতিক রাষ্ট্রিক আলোচনারও প্রসার ছিল কিন্তু তিনি প্রচলিত ও স্বদেশপ্রীতির পার্থক্য অনুভব করতেন...জোর দিয়েছিলেন তিনি চরিত্র ও চেতনাশুদ্ধির উপর।'    ১৮৯৪ সালে সত্যানন্দ দাশ বরিশালের আরেক ব্রাহ্ম পরিবারের মেয়ে কুসুমকুমারী দাশ কে বিয়ে করেন। পরবর্তীতে তিনি একজন নামী কবি হয়ে ওঠেন। সত্যানন্দ তৎকালীন জনপ্রিয় শিশুদের মাসিক "মুকুল" পত্রিকায় লিখতেন। তখন এই পত্রিকায় কুসুমকুমারী দাশ, রবীন্দ্রনাথ ঠাকুর, উপেন্দ্র কিশোর রায়ও লিখতেন। তার লেখার বিষয়বস্তু ছিল ইতিহাস, ফরাসি সম্রাট নেপোলিয়নের ওপর সত্যানন্দ দাশ একটি ইতিহাসনির্ভর লেখা লিখেছিলেন।  ছাত্রাবস্থাতেই সত্যানন্দ দাশ বরিশাল ছাত্র সেবাদল ও তার মুখপত্র ‘স্বদেশী’ পাক্ষিক পত্রিকার সম্পাদক হয়েছিলেন। ১৯০০ সালে সত্যানন্দ দাশ ব্রাহ্মসমাজের মুখপাত্র হিসেবে ব্রহ্মবাদী নামে একটি মাসিক পত্রিকা সম্পাদনা শুরু করেন। তার ভগ্নীপতি মনমোহন চক্রবর্তীও পত্রিকার সম্পাদনার সাথে জড়িত ছিলেন। পত্রিকাটির প্রথম দিকের বেশ কিছু কবিতা মনমোহন চক্রবর্তীই লিখেছিলেন; এবং কবি কুসুমকুমারী দাশের প্রায় শখানেক কবিতা ছাপা হয়। বাংলা শেখানো এবং প্রার্থনাপুস্তকের অনুবাদসূত্রে বরিশালের অক্সফোর্ড মিশনের সাধুদের সঙ্গেও সত্যানন্দ দাশের যোগ ছিল। মনোরঞ্জন গুহের সঙ্গে ‘সহযোগী’ সাপ্তাহিকপত্র প্রকাশ করেন।   তথ্যসূত্র  বহিঃসংযোগ  বিষয়শ্রেণী:১৮৬৩-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:বরিশালের লেখক বিষয়শ্রেণী:বাঙালি প্রাবন্ধিক বিষয়শ্রেণী:ব্রাহ্মধর্ম প্রচারক বিষয়শ্রেণী:বাঙালি সম্পাদক বিষয়শ্রেণী:বরিশাল জিলা স্কুলের প্রাক্তন শিক্ষার্থী বিষয়শ্রেণী:ব্রজমোহন বিদ্যালয়ের শিক্ষক
আফগান রুপি ১৯২৫ সাল পর্যন্ত আফগানিস্তানের মুদ্রা ছিল। ১৮৯১ সালের আগে রৌপ্য মুদ্রার সাথে তামার ফলস এবং সোনার মোহর প্রচলিত ছিল। তিনটি ধাতুর মধ্যে নির্ধারিত কোনো বিনিময় হার ছিল না এবং এটির সাথে ভিন্ন ভিন্ন অঞ্চল তাদের নিজস্ব মুদ্রা প্রচলন করে। ১৮৯১ সালে কাবুলি রুপির উপর ভিত্তি করে নতুন মুদ্রা চালু করা হয়েছিল। রুপি ৬০ পয়সায় বিভক্ত ছিল, যার প্রতিটি অংশ ছিল ১০ দিনার। অন্যান্য প্রচলিত মুদ্রার মধ্যে অন্তর্ভুক্ত ছিল ৫ পয়সার শাহি, ১০ পয়সার সানার, ২০ পয়সার আব্বাসি,  ক্বিরান ও তিলা এবং পরবর্তীতে আমানি, উভয়ই ১০ রুপি ছিল। বর্তমানে প্রচলিত মুদ্রা আফগানি দ্বারা রুপি প্রতিস্থাপিত হয়েছিল ১৯২৫ সালে, কিন্তু ১৯৭৮ সাল হতে এটির প্রচলন শুরু হয়।   ব্যাংকনোট  ১৯১৯ সালে ট্রেজারি নোট হিসাবে ১, ৫, ১০, ২০, ৫০ এবং ১০০ রুপির নোট চালু করা হয়েছিল।   পয়সা    তথ্যসূত্র        বিষয়শ্রেণী:রুপি বিষয়শ্রেণী:আধুনিক অপ্রচলিত মুদ্রা বিষয়শ্রেণী:আফগানিস্তানের মুদ্রা বিষয়শ্রেণী:১৯২৫-এ বিলুপ্ত বিষয়শ্রেণী:দেশ অনুযায়ী ১৮৯১-এ প্রতিষ্ঠিত
সেটিস্ফাইয়া হল পাঞ্জাবি সঙ্গীতশিল্পী ইমরান খানের একটি পাঞ্জাবি হিপ-হপ একক গান, যা তার নিজস্ব আইকে রেকর্ডস দ্বারা ১০ মে ২০১৩ তারিখে মুক্তি পায়।  জনপ্রিয়তা ১৯ নভেম্বর ২০২০ তারিখে ইউটিউবে এই গানটির মোট পরিদর্শন সংখ্যা ছিল ৫৫০ মিলিয়ন-এরও অধিক। এটি ইমরান খানের সবচেয়ে জনপ্রিয় গানগুলির মধ্যে অন্যতম। গানটি প্রযোজনা করেছেন ইরেন ই এবং পরিচালনা করেছেন ডেভিড জেনি। এশিয়ান ইমেজ গানটিকে আকর্ষণীয় এবং প্রেরণাদায়ক হিসেবে বর্ণনা করেছে। তথ্যসূত্র  বহিঃসংযোগ   স্পোটিফাই-এ সেটিস্ফিয়া আইটিউন্স-এ সেটিস্ফিয়া  বিষয়শ্রেণী:২০১৩-এর গান বিষয়শ্রেণী:২০১৩-এর একক বিষয়শ্রেণী:পাঞ্জাবি ভাষার গান বিষয়শ্রেণী:পাকিস্তানি গান
পূর্ব পাগলা ইউনিয়ন‌ বাংলাদেশের সিলেট বিভাগের সুনামগঞ্জ জেলার শান্তিগঞ্জ উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান ১) পূর্ব পাগল উচ্চ বিদ্যালয়  ২) আব্দুল গফুর উচ্চ বিদ্যালয়  ৩) পঞ্চগ্রাম উচ্চ বিদ্যালয়  ৪) দামোধরতপী সরকারি প্রাথমিক বিদ্যালয়   দর্শনীয় স্থান  ১) পাগলা বড় মসজিদ ২) পূর্ব পাগলা উচ্চ বিদ্যালয়   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩   আরও দেখুন    তথ্যসূত্র   বিষয়শ্রেণী:শান্তিগঞ্জ উপজেলার ইউনিয়ন
পেহিন খতিব আব্দুল্লাহ মসজিদ ( বা মসজিদ পেহিন খতিব আব্দুল্লাহ) হলো ব্রুনাইয়ের ব্রুনাই–মুয়ারার কুলাপিসে অবস্থিত একটি মসজিদ। এটি ২০১৭ সালের মে মাসে উদ্বোধন করা হয়েছে; এবং এখানে একসাথে ৭০০ জন মুসল্লি নামাজ আদায় করতে পারে। এই মসজিদটি কুলাপিসের মুসলিম বাসিন্দারা নামাজ এবং ইসলামিক সাম্প্রদায়িক কর্মকাণ্ডের জন্য (বিশেষত জুমার নামাজের জন্য) ব্যবহার করে থাকে।  ইতিহাস ২০১৪ সালের ১৪ই সেপ্টেম্বর তারিখে, এই মসজিদটির নির্মাণ কাজ শুরু হয়েছিল এবং দুই বছরেরও কম সময়ে শেষ হয়েছে। ২০১৭ সালের ১৯ই মে তারিখে ব্রুনাইয়ের সুলতান হাসসান আল-বলকিয়াহ এই মসজিদে আয়োজিত প্রথম জুমাতে অংশ নেওয়ার পরে আনুষ্ঠানিকভাবে উদ্বোধন করেছিলেন। এই মসজিদটি একজন বেনামী দাতার কাছ থেকে ওয়াকফ বা স্বীকৃতি হিসাবে অর্থায়িত হয়েছিল এবং প্রায় ২ হেক্টর (৪.৯ একর) রাষ্ট্রীয় জমিতে নির্মাণ করা হয়েছে।  আরো দেখুন ব্রুনাইয়ের মসজিদের তালিকা  তথ্যসূত্র  বিষয়শ্রেণী:ব্রুনাইয়ের মসজিদ বিষয়শ্রেণী:২০১৭-এ ব্রুনাইয়ে প্রতিষ্ঠিত বিষয়শ্রেণী:২০১৭-এ সম্পন্ন মসজিদ